2014 m. Putinas sveikino Aleksandrą Zubkovą (ledrogės). 2017 m. jo aukso medalis atimtas
**Dopingo vartojimas Rusijoje** turi sistematinių bruožų. Dėl to iš rusų atimti 49 olimpiniai medaliai. Tai daugiausia iš visų šalių ir virš trečdalio iš visų atimtų medalių.

2014 m. įtarimai
----------------

2014 m. gruodį ARD tyrėjas Hajo Zepeltas parodė žurnalistinį tyrimą apie masinį Rusijos dopingo slapstymą. Filme paskelbta apie masinį rusų dopingo vartojimą lengvojoje atletikoje, o situacija palyginta dopingu Rytų Vokietijoje.

2015 m. lapkritį WADA paskelbė savo tyrimo išvadas. Dėl jų IAAF nušalino visus rusus nuo dalyvavimo lengvosios atletikos varžybose. Britų antidopingo agentūra padėjo WADA atlikti tyrimus Rusijoje, bet susidūrė su FSB trukdymu ir negalėjo baigti savo tyrimų.

Rusijos antidopingo agentūros vadovui Grigorijui Rodčenkovui apkaltinus Rusiją masiškai klastojant dopingo tyrimus per 2014 m. žiemos olimpiadą Sočyje, WADA Kanados mokslininkui Ričardui Maklarenui pavedė atlikti tyrimą.

McLaren tyrimas
---------------

Šlapimo mėginių rinkimo buteliukai
*Pagrindinis straipsnis – McLaren ataskaita*.
2016 m. liepos R. Maklareno ataskaitoje įrodyta, kad mažiausiai 2011-2015 m. rugpjūčio Rusijos vyriausybė su FSB vykdė masinį ir sisteminį dopingo mėginių klastojimą. Ataskaitoje nustatyta, kad prie to prisidėjo ir tuometinis Rusijos sporto ministras Vitalijus Mutko.

WADA, po Maklareno tyrimo išvadų, paskelbė kad Rusijos antidopingo agentūra negali veikti, tad rusams reikia uždrausti varžytis 2016 m. vasaros olimpinėse žaidynėse. TOK su tokia rekomendacija nesutiko ir leido kiekvieno sporto federacijai spręsti dėl Rusijos sportininkų dalyvavimo olimpiadoje. Olimpinių žaidynių pradžios išvakarėse 278 Rusijos sportininkams dalyvauti žaidynėse leista, o 111 dėl dopingo vartojimo buvo nušalinti.

Priešingai kolegoms, Tarptautinis parolimpinis komitetas, anoniminiu balsavimu pašalino Rusijos komandą iš 2016 m. vasaros parolimpinių žaidynių ir suspendavo Rusijos parolimpinį komitetą. Komitetas turėjo įrodymų, kad dopingo tyrimų klastojimo atvejai buvo naudojami ir 2014 m. žiemos parolimpinėse žaidynėse.

2017 m. suspendavimas
---------------------

2017 m. lapkritį TOK speciali tyrimo komisija konstatavo, kad „dopingo tyrimų rezultatų keitimo schema buvo vienas iš didžiausių Olimpinių žaidynių sąžiningumo ir reputacijos principų pažeidimų."

2017 m. gruodžio 5 d. TOK suspendavo Rusijos olimpinį komitetą ir nušalino sportininkus iš 2018 m. žiemos olimpiados. Kai kuriems rusams leido dalyvauti po olimpine vėliava, gavus Prancūzijos politikės Valérie Fourneyron vadovaujamos komandos leidimą. Jos komandą sudarė TOK, WADA ir Pasaulinės tarptautinių sporto federacijų sąjungos nariai. Tuo pačiu dėl veiklos dopingo skandale, TOK visiems laikams nušalino V. Mutko iš olimpinio sporto.

2017 m. gruodžio viduryje TOK nusprendė ir dėl 6 Rusijos ledo ritulio moterų rinktinės atstovių. Dėl teigiamo dopingo testo visam gyvenimui suspenduotos Inna Dubanok, Jekaterina Lebedeva, Jekaterina Paškevič, Anna Šibanova, Jekaterina Smolenceva ir Galina Skiba.

V. Putinas teigė, kad Rusijai būtų pažeminimas dalyvauti sporto varžybose be šalies vėliavos. Vėliau jo patarėjas teigė, kad Rusija nedraus savo sportininkams dalyvauti žaidynėse po neutralia vėliava.

Taip pat skaitykite
-------------------

* Dopingas Rytų Vokietijoje

Šaltiniai
---------

1. ↑
2. ↑
3. ↑
4. ↑  „Russia's overdue Olympic ban is no cure for anti-doping impotence". *The Economist*. Nuoroda tikrinta 2017-12-12.
5. ↑  Update on the status of Russia testing Archyvuota kopija 2017-01-25 iš Wayback Machine projekto.
6. ↑  MCLAREN INDEPENDENT INVESTIGATION REPORT - PART I
7. ↑  WADA Statement: Independent Investigation confirms Russian State manipulation of the doping control process
8. ↑  DECISION OF THE IOC EXECUTIVE BOARD CONCERNING THE PARTICIPATION OF RUSSIAN ATHLETES IN THE OLYMPIC GAMES RIO 2016
9. ↑  Rio 2016: 270 Russians cleared to compete at Olympic Games
10. ↑  The IPC suspends the Russian Paralympic Committee with immediate effect
11. ↑  Decision of the IOC Disciplinary Commission: Alexander Legkov
12. ↑  Russia Banned From Winter Olympics by I.O.C.
13. ↑  Russia banned from 2018 Olympics for widespread doping program
14. ↑  Ingle, Sean (2017-12-05). „Russia banned from Winter Olympics over state-sponsored doping". *The Guardian*. Nuoroda tikrinta 2017-12-05.
15. ↑  Šešios rusės daugiau gyvenime nečiuoš ant olimpinio ledo
16. ↑  „Putin says US pressured IOC to ban Russia from Winter Games". *Yahoo Sports*. Agence France-Presse. 2017-10-19. Suarchyvuotas originalas 2017-12-06. Nuoroda tikrinta 2017-12-05. `{{cite news}}`: Nežinomas parametras `|dead-url=` ignoruotas (`|url-status=` suggested) (pagalba)
17. ↑  Ruiz, Rebecca C.; Panja, Tariq (2017-12-05). „Russia Banned From Winter Olympics by I.O.C.". *The New York Times*. Nuoroda tikrinta 2017-12-05.